১৯৭১ সালের মহান মুক্তিযুদ্ধে ছোট অপারেশন থেকে বড় সফল অপারেশনে নেতৃত্ব দিয়েছিলেন ধলঘাটের কমান্ডার মো.করিমের সাথে। বঙ্গবন্ধুর ডাকে গ্রামের মানুষকে উদ্বুদ্ধ করে সবাইকে নিয়ে ঝাঁপিয়ে পড়তে পাড়ায় বিশেষ ভূমিকা রাখেন এই যোদ্ধা। জীবনে ঝুঁকি নিয়ে যুদ্ধ করা এবং সাথে বিভিন্ন সামাজিক, সাংস্কৃতিক অনুষ্ঠানের মাধ্যমে মুক্তিযুদ্ধের প্রয়োজনীয়তা তুলে সচেতনতা বৃদ্ধি করে নজর কাড়েন সবার। তিনি বীর মুক্তিযোদ্ধা সুজিত নাগ।